**ԱՄՓՈՓԱԹԵՐԹ**

**ՀԱՅԱՍՏՆԱԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԿԱՆԻ**

**ՕԳՈՍՏՈՍԻ 1-Ի ԹԻՎ 1004-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ԵՎ «ԱՎԵԼԻԱՑ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՊԱՐՏՔԸ ՆԵՐԵԼՈՒ ՄԱՍԻՆ**

|  |  |
| --- | --- |
| 1. ՀՀ ֆինանսների նախարարություն | 11.04.23 թ. |
| N 01/11-4/6997-2023 |
| ՀՀ ֆինանսների նախարարությունն ուսումնասիրել է «Հայաստանի Հանրապետության կառավարության 2019 թվականի օգոստոսի 1-ի թիվ 1004-Ա որոշման մեջ փոփոխություններ կատարելու և «ԱՎԵԼԻԱՑ» սահմանափակ պատասխանատվությամբ ընկերության պարտքը ներելու մասին» ՀՀ կառավարության որոշման նախագիծը (այսուհետ՝ Նախագիծ) և հայտնում է հետևյալը.  Նախագծով առաջարկվում է պետական սեփականություն հանդիսացող անշարժ գույքի՝ ուղղակի վաճառքի ձևով օտարման դիմաց «ԱՎԵԼԻԱՑ» սահմանափակ պատասխանատվությամբ ընկերության (այսուհետ՝ Ընկերություն) կողմից ստանձնած ներդրումային պարտավորությունների կատարման ժամկետը երկարաձգել մինչև 2023 թվականի օգոստոսի 1-ը՝ միաժամանակ ներելով Ընկերության նկատմամբ հաշվարկված տույժը:  Հաշվի առնելով այն հանգամանքը, որ ՀՀ կառավարության 2021 թվականի հունիսի 17-ի թիվ 997-Ա որոշմամբ Ընկերությանն արդեն իսկ մեկ անգամ ներվել է սահմանված ժամկետում չկատարած ներդրումների համար տույժը, իսկ սույն նախաձեռնության կապակցությամբ Նախագծին կից հիմնավորման մեջ ընդամենը նշվում է, որ Ընկերության կողմից ձեռք են բերվել 374.635.638 ՀՀ դրամի սարքավորումներ, իսկ շինարարական աշխատանքների ավարտման համար Ընկերությանն անհրաժեշտ է ևս մեկ կիսամյակ, գտնում ենք, որ տույժերը ներելու առաջարկը բավարար հիմնավորված չէ: | Չի ընդունվել  Երևանի քաղաքապետարանը թիվ 01/4961-23 գրությամբ հայտնել է, որ «Ավելիաց» ՍՊ ընկերությանը շինարարության համար թույլտվությունները տրամադրել է 26.12.2022 թվականին։ Մինչդեռ Ընկերության համար ներդրման ժամկետ էր սահմանվել 30.12.2022 թվականը։  Երևանի քաղաքապետարանի կողմից շինարարության թույլտվությունը պարտապանին տրամադրվել է պայմանագրով ստանձնած պարտավորության կատարման վերջնաժամկետից ընդամենը 4 օր առաջ, այսինքն առկա խոչընդոտով է պայմանավորված եղել պարտապանի ստանձնած պարտավորության չկատարումը։ Ելնելով վերոգրյալից հետևում է, որ Ընկերության կողմից հնարավոր չէր ժամանակին իրականացնել ստանձնած պարտավորությունները։ |
| 2. ՀՀ ՎԱՐՉԱՊԵՏԻ ԱՇԽԱՏԱԿԱԶՄ  ԻՐԱՎԱԲԱՆԱԿԱՆ ՎԱՐՉՈՒԹՅՈՒՆ | 26.04.23 թ. |
| N 02/16.32/14075-2023 |
| 1.Ներկայացված նախագծի 1-ին կետով նախատեվում է ՀՀ կառավարության 2019 թվականի օգոստոսի 1-ի N 1004-Ա որոշման 3-րդ կետի 1-ին և 2-րդ ենթակետերում «2020 թվականի ավարտն» և «2021 թվականի ավարտն» բառերը փոխարինել «մինչև 2023 թվականի օգոստոսի 1-ը» բառերով։ Սակայն որոշման մեջ փոփոխություններ նախատեսելիս հարկ է նկատի ունենալ, որ ՀՀ կառավարության 2021 թվականի հունիսի 16-ի N 997-Ա որոշմամբ վերը նշված ժամկետները մեկ անգամ փոփոխվել են՝ «մինչև 2022 թվականի ավարտն»:  2. Նախագծի նախաբանում նշված չէ նորմատիվ իրավական ակտի համապատասխան դրույթը, որի հիման վրա կառավարությունը լիազորվում է ՍՊ ընկերության պարտքը ներել, ինչը հակասում է «Նորմատիվ իրավական ակտերի մասին» օրենքի 2-րդ հոդվածի 1-ին մասին, ըստ որի՝ ներքին կամ անհատական իրավական ակտը ընդունվում է նորմատիվ իրավական ակտի հիման վրա և դրան համապատասխան:  Ինչ վերաբերում է նախագծի նախաբանում ՀՀ քաղաքացիական օրենսգրքի 423-րդ 431-րդ հոդվածներին արված հղմանը, ապա կարծում ենք, որ դրանք բավարար հիմք չեն կարող հանդիսանալ նման որոշում կայացնելու համար, քանի որ նախաբանում պետք է նշվի Սահմանադրության կամ օրենքի այն դրույթը, որը կառավարությանը լիազորում է ընդունել սույն որոշման նախագիծը: | 1. Ընդունվել է նախագծում կատարվել է համապատասխան փոփոխություն 2. ՀՀ վարչապետի աշխատակազմի իրավաբանական վարչության եզրակացության 2-րդ կետով հայտնած դիրքորոշման վերաբերյալ հայտնում ենք, որ «Հայաստանի Հանրապետության բյուջետային համակարգի մասին» օրենքի (այսուհետ՝ Օրենք) 17-րդ հոդվածի 1-ին մասի համաձայն՝ պետական բյուջեի եկամուտների աղբյուրներն են՝   (…)  ե) այլ եկամուտներ:  Նույն հոդվածի 5-րդ մասի ժբ) կետի համաձայն՝ այլ եկամուտներն են օրենքով և իրավական այլ ակտերով սահմանված՝ պետական բյուջե մուտքագրվող այլ եկամուտները:  Օրենքի 23-րդ հոդվածի 5-րդ մասի համաձայն՝ պետական բյուջեի կատարման պատասխանատուն կառավարությունն է:  ՀՀ քաղաքացիական օրենսգրքի 431-րդ հոդվածի համաձայն. «Պարտավորությունը դադարում է պարտատիրոջ կողմից պարտապանին իր պարտականություններից ազատելով (պարտքը ներելով), եթե դա չի խախտում պարտատիրոջ գույքի նկատմամբ այլ անձանց իրավունքները»։  Այսպիսով Նախագծով նախատեսվում է նաև պարտապանին ներել պետական բյուջե մուտքագրվող եկամուտը՝ «ԱՎԵԼԻԱՑ» սահմանափակ պատասխանատվությամբ ընկերության կողմից պայմանագրով ստանձնած պարտավորության չկատարման արդյունքում հաշվարկված տուգանքը։  Այս կապակցությամբ գտնում ենք, որ վկայակոչած իրավակարգավորումների վերլուծությունից հետևում է, որ պետական սեփականության հանդիսացող գույքի օտարման պայմանագրով ստանձնած պարտավորությունների չկատարման արդյունքում հաշվարկված տուգանքն Օրենքի իմաստով համարվում է պետական բյուջեի եկամուտ, և պետական բյուջեի կատարման պատասխանատուն կառավարությունն է, իսկ ՀՀ քաղաքացիական օրենսգրքի իմաստով՝ ՀՀ կառավարությանն է (Պարտատիրոջն է) վերապահված իր նկատմամբ պարտապանի («Ավելիաց» ՍՊԸ-ի) ունեցած պարտքը ներելու լիազորությունը։  Այսպիսով գտնում ենք, որ Նախագծի նախաբանում ՀՀ քաղաքացիական օրենսգրքի 431-րդ հոդվածով և «Հայաստանի Հանրապետության բյուջետային համակարգի մասին» օրենքի 23-րդ հոդվածի 5-րդ մասով սահմանված դրույթներով ՀՀ կառավարությունն օժտված է «Ավելիաց» ՍՊԸ-ի պարտքը ներելու լիազորությամբ։ |
| 3. ՀՀ ՎԱՐՉԱՊԵՏԻ ԱՇԽԱՏԱԿԱԶՄ  ՖԻՆԱՆՍԱՏՆՏԵՍԱԳԻՏԱԿԱՆ ՎԱՐՉՈՒԹՅՈՒՆ | 26.04.23 թ. |
| N 02/16.32/14075-2023 |
| Նախագծի 1-ին կետով նախատեսվում է Հայաստանի Հանրապետության կառավարության 2019 թվականի օգոստոսի 1-ի «Պետական գույքն օտարելու մասին» N 1004-Ա որոշման 3-րդ կետի 1)-ին և 2)-րդ ենթակետերում «2020 թվականի ավարտն» և «2021 թվականի ավարտն» թվերը և բառերը փոխարինել «մինչև 2023 թվականի օգոստոսի 1-ը» թվերով և բառերով։ Սակայն հաշվի առնելով, որ վերոնշյալ որոշման 3-րդ կետի 1-ին և 2-րդ ենթակետերն 17 հունիսի 2021 թվականի N 997-Ա որոշման համաձայն արդեն իսկ փոփոխվել են, հետևաբար նախագծի 1-ին կետով սահմանված փոփոխությունն ունի վերախմբագրման կարիք: | Ընդունվել է  նախագծում կատարվել է համապատասխան փոփոխություն |